הפרעה בתפקוד מיני

הפרעה בתפקוד מיני הוא קושי שחווה אדם או זוג במהלך כל שלב של פעילות מינית רגילה, כולל קושי לחוות הנאה פיזית, תשוקה מינית, עוררות מינית או אורגזמה. על פי ספר האבחנות הפסיכיאטריות האמריקאי, , בעיות בתפקוד המיני נובעות מכך שאדם חש במצוקה קיצונית ומתח בין-אישי, שנמשכים לכל הפחות שישה חודשים.<ref></ref> הפרעות בתפקוד המיני עלולות להשפיע עמוקות על איכות חיי המין של האדם.<ref></ref> מצבים אלה יכולים לכלול בעיות בתפקוד הפיזי, הרגשי או הפסיכולוגי אשר מונעים את הפרט מלחוות הנאה או סיפוק במגע המיני.<ref></ref> הפרעות בתפקוד המיני כוללות בעיות כמו אין-אונות (קושי להגיע או לשמור על זקפה), שפיכה מוקדמת או מעוכבת, חוסר חשק מיני, כאבים במהלך קיום יחסי מין, ובעיות בהגעה לאורגזמה. הפרעות אלה עשויות להיות מושפעות מגורמים שונים כגון בעיות בריאות פיזיות, מצבים נפשיים, לחצים פסיכולוגיים, תרופות מסוימות, ושינויים הורמונליים. הטיפול בהפרעות אלו יכול לכלול תרופות, טיפול פסיכולוגי, שינויים באורח החיים, ותמיכה זוגית. הפרעות בתפקוד מיני יכולות להתקיים לאורך כל החיים של אדם, או שלעיתים הן מתרחשות כתוצאה מאירועים מסוימים בחייו של אדם. קשיים בזוגיות יכולים להוביל להתהוות של הפרעה בתפקוד המיני.<ref></ref>

== ההפרעות בתפקוד המיני ==
=== ירידה בחשק המיני ===
ירידה בחשק המיני היא תופעה של ירידה כללית בעניין וברצון לקיים יחסי מין, הניכרת הן בסיטואציות מיניות והן במחשבות ובפנטזיות. התופעה יכולה להתרחש אצל נשים וגברים, אך היא נפוצה יותר אצל נשים, במיוחד בגיל המעבר סביב גיל 50, שבו שינוי הורמונלי יכול להוביל לירידה בחשק המיני. חוסר חשק מיני יכול לנבוע מסיבות פיזיות כמו שימוש בגלולות, לידה, או תופעות גיל המעבר, וכן מסיבות נפשיות כמו דיכאון. בגברים, ירידה בחשק המיני נובעת לרוב משינויים הורמונליים בגיל המעבר.

=== הפרעה בזקפה ===
הפרעה בזקפה, שבעבר כונו אין-אונות או אימפוטנציה, היא בעיית עוררות מינית אצל גברים המתבטאת בקושי להגיע לזקפה, בזקפה חלקית או בזקפה שאינה מחזיקה לאורך כל יחסי המין. התופעה נפוצה ומתרחשת כמעט אצל כל גבר בשלב כלשהו בחייו, לרוב בעקבות סיבות רגעיות כמו מתח נפשי.

=== שפיכה מוקדמת ===
שפיכה מוקדמת היא בעיית תפקוד מיני נפוצה אצל גברים,<ref></ref> שבה השפיכה מתרחשת לפני שבני הזוג משיגים הנאה מלאה מיחסי המין או כשהגבר אינו יכול לשלוט בזמני השפיכה. כשליש מהגברים חווים בעיה זו בדרגות חומרה שונות. הגורמים להפרעה הם לרוב פסיכולוגיים, כמו חרדת ביצוע, סף גירוי נמוך, או הרגלים מיניים נרכשים. אם לא מטפלים בבעיה, היא עלולה להחמיר ולהוביל לחרדה, ירידה בביטחון העצמי ודיכאון.

=== על קשיים באורגזמה ===
אורגזמה היא שיא החוויה המינית, ובעיות באורגזמה מתבטאות בירידה בעוצמת הפורקן המיני או באי הגעתו כלל, למרות גירוי מיני מספק. הבעיה נפוצה יותר אצל נשים,<ref></ref> אך עשויה להופיע גם אצל גברים.

=== על כאב ביחסי מין ===
דיספראוניה היא כאב חוזר בזמן קיום יחסי מין, שמופיע לפני, במהלך או אחרי המשגל. הבעיה נפוצה יותר אצל נשים,<ref></ref> אך יכולה להתרחש גם אצל גברים. הכאב יכול להיות שטחי או פנימי, והוא עלול לפגוע בהנאה וביכולת להגיע לאורגזמה.

וגיניזמוס היא התכווצות לא רצונית של שרירי הנרתיק שמונעת חדירה במהלך יחסי מין.

=== הפרעה בתשוקה המינית ===
עכבות בתשוקה המינית יכולות להופיע בפני עצמן או ללוות הפרעה נוספת בתפקוד המיני. האבחנה ניתנת רק אם האדם או בן/בת הזוג חווים מצוקה נפשית בשל כך. ישנם שני סוגים עיקריים:

1. הפרעה היפו-אקטיבית בתשוקה המינית – מאופיינת בהיעדר רצון או פנטזיה מינית.

2. הפרעת דחייה ממין – הימנעות ודחייה ממגע מיני עם פרטנר.

== קישורים חיצוניים ==

* [https://mdjacob.co.il/pain-during-intercourse/ כאבים בזמן קיום יחסי מין], פרופסור יעקב בורנשטיין
* [https://www.maccabi4u.co.il/new/healthguide/medicalconditions/dyspareunia/ דיספראוניה], מתוך אתר קופת החולים מכבי
* [https://www.sheba.co.il/הפרעה-בחשק-המיני הפרעה בחשק המיני אצל נשים], באתר בית החולים שיבא]
* 
* 

==הערות שוליים==

*